CELEX: C2006/212/34
Language: da
Date: 2006-09-02 00:00:00
Title: Sag C-277/06: Anmodning om præjudiciel afgørelse indgivet af Finanzgericht Hamburg (Tyskland) den 26. juni 2006 — Interboves GmbH mod Hauptzollamt Hamburg-Jonas

2.9.2006   
            
            
               DA
            
            
               Den Europæiske Unions Tidende
            
            
               C 212/20
            
         Anmodning om præjudiciel afgørelse indgivet af Finanzgericht Hamburg (Tyskland) den 26. juni 2006 — Interboves GmbH mod Hauptzollamt Hamburg-Jonas
   (Sag C-277/06)
   (2006/C 212/34)
   Processprog: tysk
   Den forelæggende ret
   Finanzgericht Hamburg.
   Parter i hovedsagen
   
      Sagsøger: Interboves GmbH.
   
      Sagsøgt: Hauptzollamt Hamburg-Jonas.
   Præjudicielle spørgsmål
   
               1)
            
            
               Fastsætter kapitel VII, punkt 48, nr. 7, litra a), i bilaget til direktiv 91/628/EØF (1) et grundlæggende krav for søtransporter, således at forsendelsestiderne med lastbil før og efter søtransporten i princippet ikke — såfremt betingelserne i kapitel VII, punkt 48, nr. 3 og 4, i bilaget til direktiv 91/628/EØF, med undtagelse af forsendelses- og hvileperioderne, er opfyldt — er indbyrdes forbundet, når dyrene transporteres på såkaldte roll-on-roll-off-færger?
            
         
               2)
            
            
               Indeholder kapitel VII, punkt 48, nr. 7, litra b), i bilaget til direktiv 91/628/EØF en særlig bestemmelse for såkaldte roll-on-roll-off-færger, der sejler inden for Fællesskabet, som sammen med, dvs. ud over de i kapitel VII, punkt 48, nr. 4, litra a), i bilaget til direktiv 91/628/EØF fastsatte betingelser, finder anvendelse med den virkning, at der efter færgens ankomst i bestemmelseshavnen ikke begynder at løbe en ny maksimal forsendelsesperiode på 29 timer [jf. kapitel VII, punkt 48, nr. 4, litra d), i direktivets bilag], men at dyrene i stedet skal have en hvileperiode på 12 timer, når det ikke er muligt at lade søtransporten indgå i den generelle model i kapitel VII, punkt 48, nr. 2-4, i direktivets bilag — i det foreliggende tilfælde fordi dens varighed oversteg den periode på 29 timer, der er fastsat i punkt 48, nr. 4, litra d)?
            
         
      (1)  EFT L 340, s. 17.